Publication: Magyar Közlöny
Issue: MK-2002-145 (Year: 2002, Number: 145)
Era: 1990-2004
Section: 14. sor: Itt kell feltüntetni az Szht. 4. § (5) bekezdésében elõírt megállapodás alapján a 31/2001. (IX. 14.) OM rendelet
Paragraph Index: 354

26. Nyilatkozat A gyakorlati képzés szervezésének teljes megszûnése vagy egy oktatási évnél hosszabb szünetelése esetén a szakképzési hozzájárulási kötelezettség terhére korábban beszerzett, a megszûnés (szünetelés) által érintett tárgyi eszközök és beruházások — a megszûnés idõpontjában fennálló — könyv szerinti értéke a szakképzési hozzájárulási kötelezettség mértékét növeli, és legkésõbb a megszûnéssel egyidejûleg — szüneteltetés esetén a tanítási év letelte elõtt — be kell fizetni az Alaprész Kincstárnál vezetett számlájára. Az Szht. 4. §-a szerinti gyakorlati képzést szervezõ hozzájárulásra kötelezett megszûnése minden esetben a gyakorlati képzés szervezésének megszûnését jelenti. Amennyiben záró bevallást ad be a hozzájárulásra kötelezett a vállalkozás megszûnése miatt, minden esetben ki kell töltenie a Nyilatkozatot, és be kell írnia a gyakorlati képzés megszûnése miatt keletkezõ befizetési kötelezettségét a 17. sorban. Amennyiben a gyakorlati képzést szünetelteti a hozzájárulásra kötelezett: — arról a tárgyévrõl/üzleti évrõl, amelyben a gyakorlati képzést befejezi, a szakképzési hozzájárulás bevallását és a befizetését az OM Alapkezelõ felé kell teljesíteni, — arról a tárgyévrõl/üzleti évrõl, amelyben a gyakorlati képzés teljes évben szünetel, a szakképzési hozzájárulás bevallását és befizetését a területileg illetékes APEH Igazgatósága felé kell teljesíteni. Az egy tanítási évnél hosszabb szüneteltetés esetén a OM Alapkezelõ Igazgatósága felé is bevallási kötelezettsége keletkezik a második tanítási év megkezdése elõtt a hozzájárulásra kötelezettnek. A szakképzési hozzájárulási kötelezettség terhére korábban beszerzett, a szünetelés által érintett tárgyi eszközök és beruházások — a szüneteltetés idõpontjában fennálló — könyv szerinti értéke a szakképzési hozzájárulási kötelezettség mértékét növeli, és legkésõbb a tanítási év letelte elõtt be kell vallani és egyidejûleg fizetni az Alaprész Kincstárnál vezetett számlájára. Ez a bevallási kötelezettség a tárgyévi szakképzési hozzájárulásról a területileg illetékes APEH Igazgatósága felé teljesítendõ bevallást és befizetést nem érinti. Ebben az esetben a bevalláshoz az adott évi „ÉVES BEVALLÁS” nyomtatványt kell használni és csak a „26. Nyilatkozat”-ot és a 17. sort kell kötelezõen kitölteni az azonosító adatokon (1. oldal) túlmenõen. A gyakorlati képzés szüneteltetését az elsõ oldalon jelölni kell. A kötelezõen beadandó bevallási nyomtatvány 1—4. oldalból és a „26. Nyilatkozat”-ból kell, hogy álljon. Három eredeti példányban, minden oldalon cégszerû aláírással hitesített formában kell benyújtani. A bevallást akkor is be kell nyújtani, ha a szüneteltetéssel érintett tárgyi eszközök és beruházások könyv szerinti nettó értéke nulla. 2002/145. szám

Source: https://magyarkozlony.hu/hivatalos-lapok/6f303bc1d5d58031b0898120a12540077d062cff/dokumentumok/175a0b88d2f4768e1849f3ab73aec6f77d12751c/letoltes